
ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Εγκριση σύστασης του κοινωφελούς ιδρύματος με 
την επωνυμία «ΙΔΡΥΜΑ ΓΕΩΡΓΙΟΥ ΚΑΙ ΑΡΙΣΤΕΑΣ 


ΜΑΜΙΔΑΚΗ» και κύρωση του οργανισμού αυτού. . 1 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καταβολή οικονομικής ενίσχυσης στο Εργατικό Κέ¬ 
ντρο Μήλου. 2 

Μεταβίβαση αδείας ίδρυσης και λειτουργίας Μουσι¬ 
κής Σχολής στην Καρίν - Ζακλίν Γάκη. 3 

Χορήγηση άδειας ίδρυσης και λειτουργίας Ωδείου στο 

Χρήστο Ελευθερίου. 4 

Έγκριση μεταβίβασης αδείας ίδρυσης και λειτουργίας 

Μουσικής Σχολής στο Γεώργιο Καλαφάτη. 5 

Εσωτερική διάρθρωση του τμήματος Υποστήριξης 

του Κρατικού Αερολιμένα Καβάλας. 6 

Ψήφιση Οργανισμού Εσωτερικής Υπηρεσίας της Κοι¬ 
νότητας Μεγάλου Γαρδικίου Ν. Ιωαννίνων. 7 

Ψήφιση Οργανισμού Εσωτερικής Υπηρεσίας της Κοι¬ 
νότητας Μικρής Γότιστας Ν. Ιωαννίνων. 8 

Υπαγωγή του τακτικού προσωπικού Κοινότητας Α¬ 
γρού Κέρκυρας στις διατάξεις του Α'μέρους του Ν. 
1188/81. 9 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωσει - συμπλήρωση στην κοινή απόφαση Υπουρ¬ 
γών Οικονομικών και Πολιτισμού που αφορά τη συ¬ 
γκρότηση Υπηρεσιακών Συμβουλίων στο Υπουρ¬ 
γείο πολιτισμού. 10 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

Εγκριση σύστασηςτου κοινωφελούς ιδρύματος με την ε¬ 
πωνυμία «ΙΔΡΥΜΑ ΓΕΩΡΓΙΟΥ ΚΑΙ ΑΡΙΣΤΕΑΣ ΜΑΜΙΔΑ- 
ΚΗ» και κύρωση του οργανισμού αυτού. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις αριθμ. 6355/12.7.1996 και 7220/20.6.1997 πρά¬ 


ξεις του συμβολαιογράφου Αθηνών Αθανασίου Δημ. Πε- 
τράκη,με τις οποίες η Αριστέα χα Γεωργίου Μαμιδάκη σύ¬ 
στησε κοινωφελές ίδρυμα με την επωνυμία «ΙΔΡΥΜΑ ΓΕ¬ 
ΩΡΓΙΟΥ ΚΑΙ ΑΡΙΣΤΕΑΣ ΜΑΜΙΔΑΚΗ» και με έδρατην Αθήνα. 

2. Τις διατάξεις των άρθρων: α) 95 και 98 του ΑΝ 
2039/1939, β) 101 και 119 του Εισαγωγικού Νόμου του Α¬ 
στικού Κώδικα και γ) 108 και 110 του Ασπκού Κώδικα. 

3. Την από 14.7.1997 γνωμοδότηση του Συμβουλίου Ε¬ 
θνικών Κληροδοτημάτων. 

4. Την αριθ. 1107147/1239/0006Α/4.10.1996 κοινή από¬ 
φαση του Πρωθυπουργού και του Υπουργού Οικονομι¬ 
κών, με την οποία ανατέθηκαν αρμοδιότητες του Υπουρ¬ 
γού Οικονομικών στους Υφυπουργούς Οικονομικών (ΦΕΚ 
Β922/Β/). 

Με πρόταση των Υπουργών Πολιτισμού και Υγείας και 
Πρόνοιας και του Υφυπουργού Οικονομικών, αποφασί¬ 
ζουμε: 

Άρθρο μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία «ΙΔΡΥΜΑ ΓΕΩΡΓΙΟΥ ΚΑΙ ΑΡΙΣΤΕΑΣ ΜΑ- 
ΜΙΔΑΚΗ», η οποία έγινε απάτην Αριστέα χα Γεωργίου Μα- 
μιδάκη με τις αριθ. 6355/12.7.1996 και 7220/20.6.1997 
πράξεις του συμβολαιογράφου Αθηνών Αθανασίου Δημ. 
Πετράκη. 

Το Ιδρυμα τούτο αποτελεί νομικό πρόσωπο ιδιωτικού δι¬ 
καίου, υπάγεται στην εποπτεία και τον έλεγχο των Υπουρ¬ 
γών Οικονομικών, Υγείας και Πρόνοιας και Πολιτισμού και 
διέπεται από τις διατάξεις των παραπάνω συστατικών του 
πράξεων, του παρακάτω οργανισμού, του ΑΝ 2039/1939 
και των διαταγμάτων που εκδόθηκαν ή θα εκδοθούν σε ε¬ 
κτέλεση του νόμου τούτου: 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δέκα τρία 
(13) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία «ΙΔΡΥΜΑ ΓΕΩΡΓΙΟΥ ΚΑΙ ΑΡΙΣΤΕΑΣ ΜΑ- 
ΜΙΔΑΚΗ». 

Άρθρο 1 

Μορφή - Επωνυμία - Έδρα - Σφραγίδα 

Συνιστάται κοινωφελές ίδρυμα με την επωνυμία «ΙΔΡΥ¬ 
ΜΑ ΓΕΩΡΓΙΟΥ ΚΑΙ ΑΡΙΣΤΕΑΣ ΜΑΜΙΔΑΚΗ » το οποίο απο- 

τελεί νομικό πρόσωπο ιδιωτικού δικαίου και διέπεται από 
τις διατάξεις των παραπάνω συστατικών πράξεων του 
Οργανισμού του Α.Ν. 2039/1939, όπως κάθε φορά ισχύει 
ο νόμος αυτός και των διαταγμάτων που εκδόθηκαν ή θα 
εκδοθούν σε εκτέλεση του νόμου τούτου. 

2. Έδρα του ιδρύματος είναι η Αθήνα. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά, μέσα σε πλαίσιο, την επιονυμίατου ι¬ 
δρύματος και στο μέσον αυτής την έδρα και το έτος έ¬ 
γκρισης της σύστασήςτου. 

Άρθρο 2 

Σκοπός 

Σκοπός του ιδρύματος είναι: α) Η προσφορά φιλαν¬ 
θρωπικών και επωφελών υπηρεσιών με τη χρηματική ενί¬ 
σχυση γηραιών, ορφανών, αναξιοπαθούντων και γενικά 
οικονομικά αδυνάτων προσώπων της κοινωνίας. 

β) Η προσφορά στον πολιτιστικό τομέα κυρίως με τη 
διοργάνωση συνεδρίων, συμποσίων, εκθέσεων έργων τέ¬ 
χνης και λοιπών εκδηλώσεων. 

Άρθρο 3 

Περιουσία-Πόροι 

1. Περιουσία του ιδρύματος αποτελούν: 

α) Το ποσό των δραχμών δέκα πέντε εκατομμυρίων 
(15.000.000), το οποίο αποτελεί αναπαλλοτρίωτη κατάθε¬ 
ση. 

2. Πόροι του ιδρύματος είναι: 

α) Τα εισοδήματα από την εκμετάλλευση των περιου¬ 
σιακών του στοιχείων. 

β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

γ) Οι χρηματικές παροχές ή επιχορηγήσεις, καθώς και 
οι κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου, προς αυτό. 

Άρθρο 4 

Διοίκηση 

1. Το ίδρυμα διοικείται από πενταμελές Διοικητικό Συμ¬ 
βούλιο. 

2. Τα μέλη του Διοικητικού Συμβουλίου ορίζουν με πρά¬ 
ξη τους, έπειτα από ψηφοφορία, τον Πρόεδρο, τον Αντι¬ 
πρόεδρο, το Γραμματέα και τον Ταμία. 

3. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιοδή- 
ποτε νόμιμο λόγο, κάποιου από τα μέλη του Διοικητικού 
Συμβουλίου, η κενή θέση συμπληρώνεται με απόφαση 
των υπολοίπων μελών, σύμφωνα με τις διατάξεις των συ¬ 
στατικών πράξεων και το ο άρθρου 99 του ΑΝ 2039/39. Το 
Διοικητικό Συμβούλιο μπορεί με ομόφωνη απόφαση των 
μελών του να αυξάνει τον αριθμό των μελών του Διοικητι¬ 
κού Συμβουλίου απόπένΓε (5) έως εννέα (9). 

4. Το Διοικητικό Συμβούλιο συνεδριάζει τακτικά κάθε 
τρίμηνο και έκτακτα όποτε το ζητήσει ο Πρόεδρος ή τρία 
(3) από τα μέλη του, με γραπτή αίτησή τους προς τον Π ρό- 
εδρο, πάντοτε όμως έπειτα από πρόσκληση του Προέ¬ 
δρου. 

5. Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα απάντα. Με¬ 
ταξύ των παρόντων πρέπει υποχρεωτικά να είναι και ο 


Πρόεδρος ή ο νόμιμος αναπληρωτής του. 

6. Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών και σε περί¬ 
πτωση ισοψηφίας υπερισχύει η γνώμη με την οποία συ- 
ντάσσεται ο Πρόεδρος. 

7. Σε περίπτωση που κάποιο μέλος του Διοικητικού 
Συμβουλίου απουσιάζει αδικαιολόγητα από πέντε (5) συ¬ 
νεχείς συνεδριάσεις, θεωρείται ότι έχει παραιτηθεί και η 
κενή θέση αυτού συμπληρώνεται κατά τα οριζόμενα στην 
παρ. 3 του παρόντος άρθρου. 

8. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρίζονται όλες οι α¬ 
ποφάσεις που λαμβάνανται από αυτό, καθώς και η γνώμη 
των μελών που τυχόν διαφωνούν. Τα πρακτικά υπογρά¬ 
φονται από όλα τα μέλη που μετέχουν στη συνεδρίαση. 

9. Τα μέλη του Διοικητικού Συμβουλίου προσφέρουν τις 
υπηρεσίες τους χωρίς αμοιβή. Δικαιούνται όμως οδοιπο¬ 
ρικών ή άλλων έξοδων που δαπάνησαν για την εκτέλεση 
υπηρεσίας του ιδρύματος, εφόσον έγιναν έπειτα από ει¬ 
δική εντολή του Διοικητικού Συμβουλίου και αποδεικνύε- 
ται ότι πραγματοποιήθηκαν νόμιμα. 

Κατ' εξαίρεση είναι δυνατό κατόπιν απόφασης του Διοι¬ 
κητικού Συμβουλίου να καταβληθεί αμοιβή σε μέλος αυ¬ 
τού, για μόνιμη ή έκτακτη απασχόλησή του σε θέματα ή υ¬ 
πηρεσίες εκτός του κύκλου των καθηκόντων του Διοικητι¬ 
κού Συμβουλίου. 

10. Το πρώτο Διοικητικό Συμβούλιο του ιδρύματος του 
οποίου η θητεία ορίζεται επταετής (7ετής), αποτελείται α¬ 
πό τους: α) Αριστέα χήρα Γεωργίου Μαμιδάκη το γένος 
Γρηγορίου και Μαρίας Χαλκιαδάκη, Πρόεδρος, β) Ιωάννα 
Θυγατέρα Γεωργίου και Αριστέας Μαμιδάκη, Αντιπρόε¬ 
δρος, γ) Ελευθέριο Σκαλίδη του Γεωργίου και της Χαρί- 
κλειας, Γραμματέα, δ) Νικόλαο Δημητρόπουλο του Γε¬ 
ωργίου και της Λουκίας, Ταμία και ε) Αφροδίτη σύζυγο Α¬ 
λεξάνδρου Μπουχάγιαρ το γένος Κωνσταντίνου και 
Λούλας Γκότση, Μέλος. 

Άρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κάθε 
θέμα που αφορά στη διοίκηση και στη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση των σκοπών του, πό¬ 
ντος οργανισμούτου ΑΝ 2039/1939 και των διαταγμάτων 
που εκδόθηκαν ή θα εκδοθούν σε εκτέλεση του νόμου 
τούτου, καθώς και των λοιπών σχετικών νόμων και δια¬ 
ταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για έ¬ 
γκριση στην αρμόδια από το νόμο Αρχή τον προϋπολογι¬ 
σμό και απολογισμό του ιδρύματος, σύμφωνα με τις δια¬ 
τάξεις των άρθρων 101 και 102 του ΑΝ 2039/1939 και του 
από 20.12.1939 Β.Δ/τος (ΦΕΚΑ/552). 

Μαζί με τον απολογισμό, καταρτίζει, ψηφίζει και υπο¬ 
βάλλει και το γενικό ισολογισμό του ενεργητικού και του 
παθητικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, κα- 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


10941 


θώς και την αμοιβή του, σύμφωνα με τους όρους των συλ¬ 
λογικών συμβάσεων εργασίας και τις διατάξεις γενικότε¬ 
ρα της εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

Άρθρο 6 

Αρμοδιότητες Προέδρου 

1. Ο Γ ρόεδρος του Διοικητικού Συμβουλίου του ιδρύ¬ 
ματος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόοωπο που ορίζεται απ’ αυτόν και εγκρίνεται με α¬ 
πόφαση του Διοικητικού Συμβουλίου. 

β) Συγκαλείτο Διοικητικό Συμβούλιο σε τακτικές και έ¬ 
κτακτες συνεδριάσεις, κηρύσσει την έναρξη και λήξη αυ¬ 
τών και διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου τρεις (3) τουλάχιστον μέρες 
πριν από τη συνεδρίαση. 

γ) Καταρτίζει, βοηθούμενος από το Γραμματέα, την η¬ 
μερήσια διάταξη των θεμάτων που θα συζητηθούν, την ο¬ 
ποία υπογράφει. Θέμα που δεν περιλαμβάνεται σ' αυτήν 
δεν συζητείται, εκτός αν πρόκειται για επείγουσα υπόθε¬ 
ση και συμφωνήσει γι’ αυτό η πλειοψηφία των παρόντων 
μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλί¬ 
ου και ενεργεί σύμφωνα με τις ειδικές εξουσιοδοτήσεις 
και εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή κω¬ 
λύματος τούτου, άλλο μέλος του Διοικητικού Συμβουλίου 
που ορίζεται με απόφαση αυτού. 

Άρθρο 7 

Αρμοδιότητες Αντιπροέδρου 
Καθ’όλη τη διάρκεια της θητείας του πρώτου Διοικητι¬ 
κού Συμβουλίου του Ιδρύματος που ορίζεται με τις διατά¬ 
ξεις του καταστατικού, ο Αντιπρόεδρος ασκεί όλες τις αρ¬ 
μοδιότητες και εξουσίες του Προέδρου, έτσι ώστε και οι 
δύο μαζί ή ο καθένας ξεχωριστά να εκπροσωπούν και να 
δεσμεύουν με την υπογραφή τους το ίδρυμα. 

Άρθρο 8 

Αρμοδιότητες Γ ραμματέα 

1.Ο Γραμματέαςτουιδρύματος, 
α) Συνυπογράφει με τον Πρόεδρο κάθε έγγραφο του ι¬ 
δρύματος προς τρίτους. 


β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνει την αλληλογραφία, δ) Φυλάττειτα έγ¬ 
γραφα, τα βιβλία (εκτός από τα διαχειριστικά) και τη 
σφραγίδα του ιδρύματος και ευθύνεται για την κατα¬ 
στροφή ή την απώλεια τούτων. 

2. Ο Γραμματέας μπορεί, εφόσον κρίνεται αιτιολογημέ¬ 
να απαραίτητο από το Διοικητικό Συμβούλιο (λόγω ειδι¬ 
κών συνθηκών), να βοηθείται από υπάλληλο του ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο ίδιος. 

3. Το Γ ραμματέα, όταν απουσιάζει ή κώλυεται, αναπλη¬ 
ρώνει άλλο μέλοςτου Διοικητικού Συμβουλίου που ορίζε¬ 
ται με απόφαση αυτού. 

Άρθρο 9 

Αρμοδιότητες Τ αμία 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και υ¬ 
πογράφοντας σχετικές αριθμημένες διπλότυπες αποδεί¬ 
ξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του ΑΝ 
2039/1939, έχοντας την ευχέρεια να παρακρατεί από αυ¬ 
τά ένα μικρό ποσό, που είναι αναγκαίο για την πληρωμή έ¬ 
κτακτων και επειγουσών δαπανών του ιδρύματος, το ύ¬ 
ψος του οποίου καθορίζεται με απόφαση του Διοικητικού 
Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, α¬ 
πολογισμού και ισολογισμού του ιδρύματος. 

2. ΤονΤαμία, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται με 
απόφαση αυτού. 

Άρθρο 10 

Οικονομική διαχείριση 

1. Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1η Ιανουάριου και λή¬ 
γει την 31η Δεκεμβρίου του ίδιου έτους. Κατ’ εξαίρεση, η 
πρώτη διαχειριστική περίοδος αρχίζει από την ημέρα δη¬ 
μοσίευσης στην Εφημερίδα της Κυβέρνησης του σχετι¬ 
κού Π.Δ/τος έγκρισης της σύστασης του ιδρύματος, η ο¬ 
ποία μπορεί να παραταθεί μέχρι την 31η Δεκεμβρίου του 
επόμενου ημερολογιακού έτους, με απόφαση του Διοικη¬ 
τικού Συμβουλίου που λαμβάνεται στην πρώτη συνεδρία¬ 
σή του. 

3. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 
του ΑΝ 2039/1939 και του από 20.12.1939 σχετικού Δ/τος 
(ΦΕΚΑ/552/). 

Άρθρο 11 * 

Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας, 
β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Βιβλίο - μητρώο χορήγησης οικονομικών ενισχύσεων 
και βραβείων. 

ε) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων ττληρωμής, θεωρημένα από τον 
Πρόεδρο. 

2. Εκτός από τα παραπό,νω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του ιδρύματος και της εκτέλεσης των σκοπών του. 

Άρθρο 12 

Τροποποίηση Οργανισμού 

Ο Οργανισμός του ιδρύυατος μπορεί να τροποποιηθεί 
ή να συμπληρωθεί με Προεδρικό Διάταγμα, σύμφωνα με 
τις διατάξεις των άρθρων 98 του ΑΝ .2039/1939 και 110 
και 119 του Αστικού Κώδικα, ύστερα από πρόταση του Δι¬ 
οικητικού Συμβουλίου αυτού. 

Άρθρο 13 

Διάλυση του ιδρύματος-Τύχη περιουσίας αυτού 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος για οποιοδή- 
ποτε λόγο ή αδράνειας του επί μία τριετία, η περιουσία 
του θα περιέλθει ως κεφάλαιο αυτοτελούς διαχείρισης, 
σε ίδρυμα που θα επιδιώκει τον ίδιο ή παρεμφερή σκοπό. 
Το Διοικητικό Συμβούλιο ίου υπό διάλυση ιδρύματος θα 
προσδιορίζει με απόφασή του, η οποία θα λαμβάνεται κα¬ 
τά τα ανωτέρω αναφερόμενατο διάδοχο ίδρυμα. 

Στον Υφυπουργό Οικονομικών αναθέτουμε τη δημοσί¬ 
ευση και εκτέλεση του παρόντος διατάγματος. 

Αθήνα, 14 Ιουλίου 1998 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟ! 

ΥΦΥΠΟΥΡΓΟΣ 

ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

ΓΕΩΡΓΙΟΣ ΔΡΥΣ ΚΩΝ. ΓΕΙΤΟΝΑΣ 

ΥΦΥΠΟΥΡΓΟΣ 

ΥΓΕΙΑΣ ΚΑΙ ΠΡΟΝΟΙΑΣ ΠΟΛΙΤΙΣΜΟΥ 

ΘΕΟΔ. ΚΟΤΣΩΝΗΣ ΕΥΑΓ. ΒΕΝΙΖΕΛΟΣ 

- *- 

ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. Φ11 50437 (2) 

Καταβολή οικονομικής ενίσχυσης στο Εργατικό Κέντρο 
Μήλου. 

Ο ΥΠΟΥΡΓΟΣ ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 5 του Ν. 2224/94 «Ρύθμιση 


θεμάτων εργασίας συνδικαλιστικών δικαιωμάτων, υγιει¬ 
νής και ασφάλειας των εργαζομένων και οργάνωσης Υ¬ 
πουργείου Εργασίας και των εποπτευόμενων από αυτό 
Νομικών Προσώπων και άλλες διατάξεις». 

2. Την με αριθμ. 50120/98 απόφαση του Υφυπουργού 
Εργασίας και Κοινωνικών Ασφαλίσεων. 

3. Την με αριθμ. 25/17.6.98 απόφαση του ΔΣτου Οργα¬ 
νισμού Εργατικής Εστίας. 

4. Την εγγραφή πίστωσης στον Κ.Α. Ε2522Ατου προϋ¬ 
πολογισμού του Ο.Ε.Ε. για την προκαλούμενη δαπάνη 
(άρθρο 27 Ν. 2081/1992 και άρθρο 29Ατου Ν. 1558/1985). 
Η δαπάνη αυτή δεν βαρύνει τον κρατικό προϋπολογισμό. 

5. Την αριθμ. 80078/4.10.96 κοινή απόφαση του Πρω¬ 
θυπουργού και του Υπουργού Εργασίας και Κοινωνικών 
Ασφαλίσεων «Ανάθεση αρμοδιοτήτων στους Υφυπουρ¬ 
γούς Εργασίας και Κοινωνικών Ασφαλίσεων» (ΦΕΚ 924Β/ 
8.10.96), αποφασίζουμε: 

Εγκρίνουμε την κατ’ εξαίρεση κάλυψη των λειτουργι¬ 
κών δαπανών και εξόδων καθαριότητας του Εργατικού 
Κέντρου Μήλου για το έτος 1998. Η καταβολή και το ύψος 
των ανωτέρω δαπανών θα γίνει σύμφωνα με τους όρους 
και τις προϋποθέσεις που ορίζονται στην 50120/98 από¬ 
φαση του Υφυπουργού Εργασίας και Κοινωνικών Ασφα¬ 
λίσεων για τις δευτεροβάθμιες συνδικαλιστικές οργανώ¬ 
σεις και έχουν στη δύναμή τους ψηφίσαντα μέλη ως 1500. 

Η καταβολή του ανωτέρω ποσού στο Εργατικό Κέντρο 
θα πραγματοποιηθεί μετά την υποβολή των σχετικών πα¬ 
ραστατικών στοιχείων στον Ο.Ε.Ε. 

Η δαπάνη αυτή η οποία βαρύνει τον Κ.Α.Ε., 2522Α του 
προϋπολογισμού του Ο.Ε.Ε. έτους 1998 δεν βαρύνει τον 
κρατικό προϋπολογισμό. 

Η απόφαση αυτή να κοινοποιηθεί και να δημοσιευθεί 
στην Εφημερίδα της Κυβερνήσεως. 

Αθήνα, 18Αυγούστου 1998 

Ο ΥΦΥΠΟΥΡΓΟΥΣ 

X. ΠΡΩΤΟΠΑΠΠΑΣ 

-♦- 

Αριθ. ΥΠΠΟ/ΚΑΤΕΧΝ/Δ/38617 (3) 

Μεταβίβαση αδείας ίδρυσης και λειτουργίας Μουσικής 
Σχολής στην Καρίν - Ζακλίν Γάκη 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργα¬ 
να». 

2. Το ΠΔ 941/77 «Περί Οργανισμού του Υπουργείου Πο¬ 
λιτισμού και Επιστημών». 

3. Το ΒΔ 16/1966 «Περί ιδρύσεως ιδιωτικών μουσικών ι¬ 
δρυμάτων». 

4. Την αριθ. ΥΠΠΟ/ΓΝΟΣ/49095/30.10.1991 απόφαση 
«Μεταβίβαση αρμοδιοτήτων Υπουργού και δικαιώματος 
υπογραφής «Με εντολή Υπουργού» στους Γ εν. Γ ραμμα- 
τείς, Γεν. Δ/ντές Προϊσταμένους Διευθύνσεων τμημάτων 
Γραφείωντης Κ.Υ. του ΥΠΠΟ (ΦΕΚ987/τ.Β/28.11.1991). 

5. Την αριθ. ΥΠΠΟ/ΚΑΤΕΧΝ/Δ/27788/1690/14.8.1995 α¬ 
πόφασή μας «Χορήγηση άδειας ίδρυσης και λειτουργίας 
Μουσικής Σχολής στην Κατίνα Μαμίδη (ΦΕΚ 507/τ.Β/ 
27.8.1985) και την αριθ. ΥΠΠΟ/48923/8.11.1995 απόφα¬ 
σή μας «Έγκριση Μεταβίβασης» άδειας ίδρυσης και λει¬ 
τουργίας Μουσικής Σχολής (ΦΕΚ980/τ.Β/28.1.1995). 

6. Την από 4.8.1998 αίτηση της Σταματίας Παπανικολά- 

ου και της Καρίν - Ζακλίν Γάκη με τα συνημμένα δικαιολο- 
γητικά, αποφασίζουμε: 

1 Εγκρίνουμε τη μεταβίβαση της άδειας ίδρυσης και 
λειτουργίας της Μουσικής Σχολής Νέας Σμύρνης Σταμα- 
τίας Παπανικολάου στην Καρίν - Ζακλίν Γάκη. 

2. Τροποποιούμε την αριθ. ΥΠΠΟ/ΚΑΤΕΧΝ/Δ/48923/ 
8.11.1995 απόφασή μας ως προς την επωνυμία η οποία 
στο εξής 0α είναι «Μουσική Σχολή Νέας Σμύρνης Ορφέ- 
ας». 

Από τις διατάξεις της απόφασης αυτής δεν προκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευτεί στην εφημερίδα της 
Κυβερνήσεως. 

Αθήνα, 31 Ιουλίου 1998 
Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 

-♦- 

Αριθ. ΥΠΠΟ/ΚΑΤΕΧΝ/Δ/29068 ( 4 ) 

Χορήγηση άδειας ίδρυσης και λειτουργίας Ωδείου στο 
Χρήστο Ελευθερίου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργα¬ 
να». 

2. Το ΠΔ 941/77 «Περί Οργανισμού του Υπουργείου Πο¬ 
λιτισμού και Επιστημών». 

3. Το ΒΔ 16/1966 «Περί ιδρύσεως ιδιωτικών μουσικών ι¬ 
δρυμάτων» 

4. Το Ν. 299/76 «Περί ρυθμίσεως θεμάτων αφορώντων 
εις τον κανονισμόν λειτουργίας των ιδιωτικών μουσικών ι¬ 
δρυμάτων, ως και το από 11.11.57 ΒΔ «Περί κυρώσεως 
του εσωτερικού κανονισμού του Ωδείου Θεσσαλονίκης». 

5. Το άρθρο 29 του Ν. 1158/81 «Περί οργανώσεως και 
διοικήσεως Σχολών Ανωτέρας Καλλιτεχνικής Εκπαιδεύ- 
σεως». 

6. Το άρθρο 41 του Ν. 1597/86 «Προστασία και ανάπτυ¬ 
ξη της Κινηματογραφίας και άλλες διατάξεις του Υπουρ¬ 
γείου Πολιτισμού». 

7. Την απόφαση αριθμ. ΥΠΠΟ/ΓΝΟΣ/33990/31.8.97 
«Προϋποθέσεις λειτουργίας Τμήματος Κρουστών, ΥΠ- 
ΠΟ/ΓΝΟΣ/33992/31.8.87 «Προϋποθέσεις λειτουργίας 
Τμήματος Κλασσικής Κιθάρας» (ΦΕΚ 500/8/87) ΥΠΠΟ/ 
ΓΝΟΣ/33991/23.8.87 «Προϋποθέσεις λειτουργίας Τμή¬ 
ματος Κλαβικύμβαλου (τσέμπαλο), (ΦΕΚ609/Β87). 

8. Την απόφαση αριθμ. ΥΠΠΌ/ΓΝΟΣ/49095/30.10.91 α¬ 
πόφαση «Μεταβίβαση αρμοδιοτήτων Υπουργού και δικαι¬ 
ώματος υπογραφής «Με εντολή Υπουργού» στους Γεν. 
Γραμματείς, Γεν. Διευθυντές και Προϊσταμένους των Δι¬ 
ευθύνσεων Τμημάτων και Γ ραφείων της Κ.Υ του ΥΠΠΟ 
(ΦΕΚ 987/τΒ/28.11.91). 

9. Το από 4.8.1998 πρακτικό αυτοψίας της επιτροπής ε¬ 
λέγχου κτιριακών εγκαταστάσεων μουσικών εκπαιδευτη¬ 
ρίων. 

10. Την από 17.6.1998 αίτηση του Χρήστου Ελευθερίου 
μετά συνημμένα δικαιολογητικά, αποφασίζουμε: 

1. Χορηγούμε στον Χρήστο Ελευθερίου άδεια ίδρυσης 
και λειτουργίας Ωδείου που θα στεγαστεί στο κτίριο επί 
της οδού Μικράς Ασίας αρ. 25 σπην Αργυρούπολη και θα 
έχει την επωνυμία «Ωδείο Σύγχρονης Μουσικής Εκπαί¬ 
δευσης». 


2. Το Ωδείο θα λειτουργήσει τις εξής Σχολές και τμήμα¬ 
τα 

Α. Σχολή Ανωτέρων Θεωρητικών Μαθημάτων και Συν- 
θέσεως με τμήματα. 

1. Ωδικής 2, Αρμονίας 3. Ενοργάνωσης 4. Αντίστιξης 5. 
Φυγής 6. Σύνθεσης 

Β. Σχολή Ενόργανου μουσικής με τμήματα 
1. Πληκτών 2. Εγχόρδων 3. Πνευστών 4. Κλασικής κιθά¬ 
ρας 

Γ. Σχολή Μονωδίας με το τμήμα Μονωδίας 
Δ. Σχολή Βυζαντινής Μουσικής 

3. Στην αίθουσα ομαδικής διδασκαλίας δεν επιτρέπεται 
η φοίτηση περισσοτέρων των δέκα πέντε (15) σπουδα¬ 
στών. 

4. Η άδεια ισχύει από το σχολικό έτος 1998-1999. 

5. Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 31 Ιουλίου 1998 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 

-♦- 

Αριθ. ΥΠΠΟ/ΚΑΤΕΧΝ/40101 ( 5 ) 

Εγκριση μεταβίβασης αδείας ίδρυσης και λειτουργίας 
Μουσικής Σχολής στο Γεώργιο Καλαφάτη. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργανα». 

2 . Το ΠΔ 941/77 «Περί Οργανισμού του Υπουργείου Πο¬ 
λιτισμού και Επιστημών». 

3. Το ΒΔ 16/1966 «Περί ιδρύσεως ιδιωτικών μουσικών ι¬ 
δρυμάτων». 

4. Την αριθ. ΥΠΠΟ/ΓΝΟΣ/49095/30.10.1991 απόφαση 
«Μεταβίβαση αρμοδιοτήτων Υπουργού και δικαιώματος 
υπογραφής «Με εντολή Υπουργού» στους Γεν.Γραμμα¬ 
τείς, Γεν. Δ/ντές Προϊσταμένους Διευθύνσεων τμημάτων 
Γ ραφείων της Κ.Υ. του ΥΠΠΟ (ΦΕΚ 987/τ.Β/ 28.11.1991). 

5. Την αριθ. ΥΠΠΟ/ΚΑΤΕΧΝ/Δ/2276/14.2.1994 απόφα¬ 
σή μας «Χορήγηση άδειας ίδρυσης και λειτουργίας Μου- 
σικής Σχολής στην Κατίνα Μαμίδη (ΦΕΚ 123/τ Β/ 
23.2.1994). 

6. Την από 29.7.1998 αίτηση της Κατίνας Μαμίδη και του 
Γεωργίου Καλαφάτη με τα συνημμένα δικαιολογητικά, α¬ 
ποφασίζουμε: 

1. Εγκρίνουμε τη μεταβίβαση της άδειας ίδρυσης και 
λειτουργίας της «Μουσικής Σχολής 5/4» από την Κατίνα 
Μαμίδη στο Γεώργιο Καλαφάτη επειδή διαθέτει τα νόμιμα 
προσόντα. 

2. Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 31 Ιουλίου 1998 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 

Αριθ. Δ10/Α/35513/2058 (6) 

Εσωτερική διάρθρωση του τμήματος Υποστήριξης του 
Κρατικού Αερολιμένα Καβάλας. 

Ο ΥΠΟΥΡΓΟΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του Ν.Δ. 714/70 «περί ιδρύσεως Δ/νσε- 
ως Εναέριων Μεταφορών παρά τω Υπουργείω Συγκοινω¬ 
νιών και Οργανώσεωςτης Υ.Π.Α.» (ΦΕΚΑ238) όπως τρο¬ 
ποποιήθηκε με το Ν. 1340/83 (ΦΕΚΑ35). 

2. Τις διατάξεις του Γ1.Δ. 56/89 «Οργανισμός της Υπη¬ 
ρεσίας Πολιτικής Αεροπορίας του Υπουργείου Μεταφο¬ 
ρών και Επικοινωνιών» (ΦΕΚ 28Α) όπως τροποποιήθηκε 
μεταγενέστερα μετά Π.Δ. 439/89 (ΦΕΚΑ190), 35/93 (ΦΕΚ 
Α13) και 80/96 (ΦΕΚΑ62). 

3. Τις διατάξειςτου άρθρου 29Ατου Ν. 1558 «Κυβέρνη¬ 
ση και Κυβερνητικά όργανα» (ΦΕΚ Α137) όπως αυτό προ¬ 
στέθηκε με το άρθρο 27 του Ν. 2081 /92 (ΦΕΚ Α154) και α- 
ντικαταστάθηκε από την παρ. 2α του αρθ. 1 του Ν. 
2469/97 (ΦΕΚΑ138). 

4. Τις διατάξεις της παρ. 4του άρθρου 2του Ν. 51/75 (ΦΕΚ 
Α125) όπως αντικαταστάθηκε από τις διατάξειςτου εδαφί¬ 
ου βτηςπαρ. 6του άρθρου 21 του Ν. 2085/92 (ΦΕΚΑ170). 

5. Τις διατάξεις της παρ. 2.8 του άρθρου 4 της με αρ. 
Δ10/Α/11775/824/28.3.91 απόφασης του Υπουργού Με¬ 
ταφορών και Επικοινωνιών «περί μεταβίβασης αρμοδιο¬ 
τήτων και δικαιώματος υπογραφής» με εντολή Υπουργού 
στους Διοικητή, Υποδιοικητή κ.λ.π. (ΦΕΚ Β189). 

6. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού 

7. Τις άμεσες και επιτακτικές ανάγκες του Κρατικού Αε¬ 
ρολιμένα Καβάλας, αποφασίζουμε: 

Διαρθρώνουμε το Τμήμα Υποστήριξης του Κρατικού Α¬ 
ερολιμένα Καβάλας σε Γραφεία με τις ακόλουθες αρμο¬ 
διότητες: 

α. Γ ραφείο Διοικητικής Μέριμνας: Χειρισμός θεμάτων 
προσωπικού, αντιμετώπιση οικονομικών θεμάτων του αε¬ 
ρολιμένα, γραμματειακή εξυπηρέτηση και μέριμνα καθα¬ 
ριότητας. 

β. Γ ραφείο Τεχνικής Συντήρησης: Συντήρηση των κπ- 
ριακών εγκαταστάσεων, των έργων υποδομής, των ηλε- 
κτρομηχανολογικών εγκαταστάσεων και του ηλεκτρομη- 
χανολογικού εξοπλισμού του αερολιμένα. Συντήρηση με¬ 
ταφορικών μέσων και παρακολούθηση καυσίμων. 

γ. Γ ραφείο Κίνησης: Εκμετάλλευση και παρακολούθη¬ 
ση λειτουργικής κατάστασης των μεταφορικών μέσων, ε¬ 
κτέλεση δρομολογίων και μέριμνα πυρασφάλειας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Αυγούστου1998 
Με εντολή Υπουργού 
Ο Προϊστάμενος της Δ/νσης κ.α.α. 

ΑΘΗΝΑ ΧΡΥΣΑ 

-♦- 

Αριθμ. 21500 (7) 

Ψήφιση Οργανισμού Εσωτερικής Υπηρεσίας της Κοινό¬ 
τητας Μεγάλου Γαρδικίου Ν. Ιωαννίνων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 
Έχοντας υπόψη: 

1. Τις διατάξεις: 

α) Του άρθρου 12του Ν. 1188/81 όπως αντικαταστάθη- 


καν από τις όμοιες του άρθρου 8 (παρ. 5) του Ν. 2307/95. 

β) Του άρθρου 34 του Ν. 2190/94 και των Π.Δ. 37 α /87 και 
22/90. 

γ)Του άρθρου 93 και 177τουΔ.Κ.Κ. (Π.Δ. 410/95). 
δ) Του άρθρου 27 του Ν. 2081/92. 
ε) Του άρθρου 14του Ν. 2399/96. 

2. Την 16/1998 απόφαση του Κοινοτικού Συμβουλίου 
Μεγάλου Γαρδικίου με την οποία ψηφίζεται νέος Οργανι¬ 
σμός Εσωτερικής Υπηρεσίας της Κοινότητας Μεγάλου 
Γαρδικίου. 

3. Την 124/18.8.98 Γνωμοδότηση του οικείου Υπηρεσια¬ 
κού Συμβουλίου, αποφασίζουμε: 

Επικυρώνουμε την 16/1998 απόφαση του Κοινοτικού 
Συμβουλίου Μεγάλου Γ αρδικίου με την οποία ψηφίζεται ο 
Οργανισμός Εσωτερικής Υπηρεσίας της ανωτέρω Κοινό¬ 
τητας που έχει ως εξής: 

ΑΡΘΡΟ 1 

ΟΡΓΑΝΩΣΗ ΥΠΗΡΕΣΙΩΝ 

Η Υπηρεσία της Κοινότητας συγκροτείται από τη Γραμ- 
ματεία της Κοινότητας, Προϊστάμενος της οποίας είναι ο 
Πρόεδρος της Κοινότητας. 

ΑΡΘΡΟ 2 

ΔΙΑΡΘΡΩΣΗ - ΔΙΑΒΑΘΜΙΣΗ ΘΕΣΕΩΝ 

Οι θέσεις του προσωπικού της Κοινότητας διαρθρώνο¬ 
νται και διαβαθμίζονται ως ακολούθως: 

ΜΟΝΙΜΟ ΠΡΟΣΩΠΙΚΟ 

Α. ΘΕΣΕΙΣ ΔΙΟΙΚΗΤΙΚΟΥ ΠΡΟΣΩΠΙΚΟΥ 
I. ΚΑΤΗΓΟΡΙΑ: ΔΕ 

ΚΛΑΔΟΣ: ΔΕΙ ΔΙΟΙΚΗΤΙΚΟΥ: Μία (1) θέση με βαθμό Δ' 
έως Α'. 

Η κατά τ’ ανωτέρω συγκροτούμενη Υπηρεσία ασκεί αρ¬ 
μοδιότητες Γ ραμματείας ήτοι: 

Πρωτοκόλληση, διεκπεραίωση, συσχέτιση, αρχειοθέ¬ 
τηση των εγγράφων, τήρηση πρακτικών Κοινοτικού Συμ¬ 
βουλίου, ενημέρωση, καταχώρηση πράξεων στα βιβλία 
της Κοινότητας, όπως οι αρμοδιότητες αυτές λεπτομε¬ 
ρώς αναφέρονται στην ανωτέρω απόφαση του Κοινοτι¬ 
κού Συμβουλίου. 

Κάλυψη δαπάνης: (Άρθρο 27 Ν. 2081/92) 

Με την ανωτέρω Κανονιστική Πράξη προκύπτει οικονο¬ 
μική επιβάρυνση σε βάρος του προϋπολογισμού της Κοι¬ 
νότητας Μεγάλου Γαρδικίου, το ποσό της οποίας δεν 
μπορεί να προσδιορισθεί με την παρούσα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 19Αμγούστου 1998 
Με εντολή Γ εν. Γ ραμ. Περιφ. 

Ο Διευθυντής κ.α.α. 

ΧΡ. ΤΣΙΑΤΟΥΡΑΣ 

-Φ- 

Αριθ. 21389 (8) 

Ψήφιση Οργανισμού Εσωτερικής Υπηρεσίας της Κοινό¬ 
τητας Μικρής Γότιστας Ν. Ιωαννίνων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις: 

α) Του άρθρου 12του Ν. 1188/81 όπως αντικαταστάθη- 

καν από τις όμοιες του άρθρου 8 (παρ. 5) του Ν. 2307/95. 

β) Του άρθρου 34 του Ν. 2190/94 και των Π.Δ. 37 α /87 και 
22/90. 

γ) Του άρθρου 93 και 177του Δ.Κ.Κ. (Π.Δ. 410/95). 

δ) Του άρθρου 27 του Ν. 2081/92. 

ε) Του άρθρου 14 του Ν. 2399/96. 

2. Την 39/1998 απόφαση του Κοινοτικού Συμβουλίου Μι¬ 
κρής Γότισιας με την οποία ψηφίζεται νέος Οργανισμός 
Εσωτερικής Υπηρεσίας της Κοινότητας Μικρής Γότιστας. 

3. Την 130/1998 Γνωμοδότηση του οικείου Υπηρεσια¬ 
κού Συμβουλίου, αποφασίζουμε: 

Επικυρώνουμε την 39/1998 απόφαση του Κοινοτικού 
Συμβουλίου Μικρής Γότιστας με την οποία ψηφίζεται ο 
Οργανισμός Εσωτερικής Υπηρεσίας της ανωτέρω Κοινό¬ 
τητας που έχει ως εξής: 

ΑΡΘΡΟ 1 

ΟΡΓΑΝΩΣΗ ΥΠΗΡΕΣΙΩΝ 

Η Υπηρεσία της Κοινότητας συγκροτείται από τη Γραμ- 
ματεία της Κοινότητας, Προϊστάμενος της οποίας είναι ο 
Πρόεδρος της Κοινότητας. 

ΑΡΘΡΟ 2 

ΔΙΑΡΘΡΩΣΗ -ΔΙΑΒΑΘΜΙΣΗ ΘΕΣΕΩΝ 

Οι θέσεις του προσωπικού της Κοινότητας διαρθρώνο¬ 
νται και διαβαθμίζονται ως ακολούθως: 

ΜΟΝΙΜΟ ΠΡΟΣΩΠΙΚΟ 

Α. ΘΕΣΕΙΣ ΔΙΟΙΚΗΤΙΚΟΥ ΠΡΟΣΩΠΙΚΟΥ 

I. ΚΑΤΗΓΟΡΙΑ: ΠΕ 

ΚΛΑΔΟΣ: ΠΕΙ ΔΙΟΙΚΗΤΙΚΟΥ: Μία (1) θέση με βαθμό Δ' 

-Α'. 

II. ΚΑΤΗΓΟΡΙΑ: ΔΕ 

ΚΛΑΔΟΣ: ΔΕΙ ΔΙΟΙΚΗΤΙΚΟΥ: Μία (1) θέση με βαθμό Δ' 
έως Α'. 

Η κατά τ’ ανωτέρω συγκροτούμενη Υπηρεσία ασκεί αρ¬ 
μοδιότητες Γ ραμματείας ήτοι: 

Πρωτοκόλληση, διεκπεραίωση, συσχέτιση, αρχειοθέ¬ 
τηση των εγγράφων, τήρηση πρακτικών Κοινοτικού Συμ¬ 
βουλίου, ενημέρωση, καταχώρηση πράξεων στα βιβλία 
της Κοινότητας, όπως οι αρμοδιότητες αυτές λεπτομε¬ 
ρώς αναφύρονται στην ανωτέρω απόφαση του Κοινοτι¬ 
κού Συμβουλίου. 

Κάλυψη δαπάνης: (Άρθρο 27 Ν. 2081/92) 

Με την ανωτέρω Κανονιστική Πράξη προκύπτει οικονο¬ 


μική επιβάρυνση σε βάρος του προϋπολογισμού της Κοι¬ 
νότητας Μικρής Γ ότιστας, το ποσό της οποίας δεν μπορεί 
να προσδιορισθεί με την παρούσα. 

Η απόφαση αυτή να δημοσιευθεί στην Εφημερίδα της 
Κυβέρνησεως. 

Ιωάννινα, ΙΘΑυγούστου 1998 

Με εντολή Γ εν. Γ ραμ. Περιφ. 

Ο Διευθυντής κ.α.α. 

ΧΡ. ΤΣΙΑΤΘΥΡΑΣ 

-♦- 

Αριθ. 5885 (9) 

Υπαγωγή του τακτικού προσωπικού Κοινότητας Αγρού 

Κέρκυρας στις διατάξεις του Α' μέρους του Ν. 

1188/81. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦ. ΙΟΝΙΩΝ ΝΗΣΙΩΝ 

Με την 5885/13.8.98 απόφαση Γεν. Γραμματέα Περιφ. 
Ιονίων Νησιώνεγκρίθηκεη 14/12.7.98του Κ. Σ. Αγρού Νο¬ 
μού Κέρκυρας που εκδόθηκε ύστερα από σύμφωνη γνω¬ 
μοδότηση του αρμοδίου υπηρεσιακού συμβουλίου και υ- 
πήχθη το μόνιμο προσωπικό της Κοινότητας Αγρού Ν. 
Κέρκυρας στις διατάξεις του Α' μέρους του Ν. 1188/81. 

Απάτην απόφαση αυτή δενπροκαλείται δαπάνη εις βά¬ 
ρος του Κρατικού προϋπολογισμού αλλά εις βάρος του 
προϋπολογισμού της Κοινότητας Αγρού Νομού Κέρκυ¬ 
ρας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 13Αυγούστου 1998 

Με εντολή Γ εν. Γ ραμ. Περιφ. 

Η Δ/ντρια 

Ζ. ΒΟΥΛΓΑΡΗ - ΒΑΡΕΛΗ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 10 ) 

Στο ΦΕΚ780/Β/28.7.1998 όπου δημοσιεύθηκεη κοινή α¬ 
πόφαση των Υπουργών Οικονομικών και Πολιτισμού που 
αφορά τη συγκρότηση Υπηρεσιακών Συμβουλίων στο Υ¬ 
πουργείο Πολιτισμού συμπληρώνεται ο αριθμός πρωτο¬ 
κόλλου της απόφασης αυτής ο οποίος είναι «ΥΠΠΟ/ΔΙ- 
ΟΙΚ/Α/30610/24.6.1998». 

(Από το Υπουργείο Πολιτισμού) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

1 ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 223211 ΥΡΕΤ ΟΒ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίας δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ 5248 141 

Βιβλιοθήκη παλαιών Φ Ε Κ. 5248 188 

Οδηγίες για δημοσιεύματα ΑΕ. - Ε.Π.Ε. 5248 785 

Εγγραφή Συνδρομητών Φ.Ε.Κ. και 
αποστολή Φ.Ε.Κ.*· 5248 320 

ΘΕΣΣΑΛΟΝΙΚΗ 

Βασ. Όλγας 186.1ος όρ -Τ.Κ. 546 55 (031) 423 956 
ΠΕΙΡΑΙΑΣ 4136 402 

Νικήτα 6-8 Τ.Κ 185 31 4171 307 

ΠΑΤΡΑ (061) 271 249 

Κορίνθου 327 Τ.Κ. 262 23 224 581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21 901 

ΚΟΜΟΤΗΝΗ (0531) 22 637 

Δημοκρατίας 1 Τ.Κ. 691 00 26 522 

- Μέχρι 8 σελίδες 200 δρχ. 

ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 8 σελίδες και άνω προσαύξηση 100 δρχ. ανά βσέλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ.. Συμβάσεις κ.λπ.) 

Β' (Υπουργικές αποφάσεις κ.λπ.) 

Γ’ (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.ΠΛΔ. (Διορισμοί κ.λπ. προσωπικού Ν.Π.Δ.Δ.) 
Παράρτημα ( Πίνακες εππυχόντων διαγωνισμών κ.τλ.) 
Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δυιοστηρίου (Α.Ε.Δ.) 

Προκηρύξεων Α.Σ.Ε.ΓΙ. 

Ανωνύμων Εταιρειών Δ Ε.Π.Ε. 

60.000 δρχ. 

70.000 - 

15.000 - 

70.000 * 

30.000 » 

15.000 » 

5.000 · 

10.000 - 
3.000 » 

10.000 » 

250.000 - 

3.000 δρχ. 

3.500 - 

750 - 

3.500 > 

1.500 - 

750 - 

250 - 

500 » 

150 - 

500 - 

12.500 - 

ΠΑ ΟΛΑ ΤΑ ΤΕΥΧΗ ΕΚΤΟΣ ΑΕ. Δ Ε.Π.Ε. 

250.000 » 

12.500 - 

* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης {διπλότυπο) το 
οποίο με τη φροντίδα του ενδιαφερομένου πρέπει νο στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέραν των ανωτέρω αναφερομένων ποσών με τα ταχυδρομικά τέλη και μπο¬ 
ρεί" να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττετοι στην Αθήνα από το Ταμείο του ΤΑΠΕΤ 
(Σολωμού 51 Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένο χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγρόφονται συνδρομηΓές γιο μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφο διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






















